
O Volapükaflens Valöpo! 


Finü yel at, vilob danön ladöfiküno flenis et, kels eyufoms obi dub laut 
lartügas nitedik, äsi alikani, kel elebonedon gasedili obsik dü yel. Spelob 
vemo, das etuvols oni nitediki, e das ovilons dönuön lebonedi onas. 


Nutimo Kritid binon vamikum, ka bü yels luldeg, аЬ ekö konotil 
keinik, kel magon Kritidazälis büik: 


„Vilagans bäldik sagons, das adelo no nifos tü Kritid. Ab atna vö 
onifos! 


Del bü Kritidasoar binon glumidik, ab dü neit jenos votafomam 
magivik; nif dofalon e tegon felis äs folgulem neleigik. 


Tü göd Kritidasoara goloy plödio аа Битёп nifamani, täno, pos fidäd, 
ramenoy peinabimi e liägatuigis. Su lomioveg, primos ad nifön dönu. 
Poso kanitoy kritidazälalidis plödü glüg, poso zü vilag lölik. 


Mens maifükons domayanis okas е lofons bastetilis svidik vönaoloveik 
e drinedis hitik. 


Lätiküno bed vamik benogetedon alani, ab no büä lägoy stogi len bed 
е lülogedoy nifi balna dönu.. 


Kritidazäl sinifon lükömi flenas, balans pos votikans, filöpi lelitik е 
fidedi hitik; binos Kritidazäl nifik memidovik, sodas fütüro kanoy i konön 
ciles atosi, leigoäs bäldikans timü at memons yelis epasetiköl.” 


Lo magod jönik at, 
Valöpo 


sedön Glidis Gudikün flenes Volapüka 

SMILOBSÖS 


HIT МО TÖBON OBI! 

„Кібріо olifädol-li vakenis ola atyelo?” äsäkob fleni oba. 
„Ovakenob in el Sorrento!” ägespikom lanäliko. 

„Ab no sevol-li, das vamot us binon grads züldeg in jad?” äfövob. 
„Ab по nedob seidön obi in jad!” äsagom smililölo. 


MAN KLINIK 





Man yunik ävisitom maketi smalik, e kleiliko no ädesinom ad remön 
canis. Lädül po bal dünetatabas äsagof оте: „Vilol-li remön 
penetabukili at?” 

„No!” Neai репор penetis,” ägespikom. 

„Кікоао täno по remol-li päkili zigarülas?” äfövof. 

„Ab no smökob !” ägespikom. 

„Ag !” äseifof. „Nitedälol-li dö büg at jokoladas?” äsäkof omi. 
„No! М№еаі fidob jokoladis!” ägespikom. 

„Ekö diled soba, no vilol-li remön oni?” äsäkof lädül. 

Nenzogo man yunik äsumom sobi ed äpelom oni. 


KIN FIDON-LI MÖDIKUMO? 


Läd pinädik ävisitof nimagadi, ed älülogedof leonis, kelis äfidoy. 
Äsüpädof, das no ägetons nulüdoti mödikum. 

„Binon dil smalik mita pro leon!” ävokädof. 

„Binon dil smalik pro ol, o läd!” ägespikom nimigalädan, „ab saidon 
pro leon!” 


CÜT MILITIK 


Ün del seimik soldat älülogedom smitani, kel äkipom safaferi in fil. 
„Моб se smitöp oba!” ävokädom smitan, ed änilükom safaferi 
glutöl nude soldata. 

Ab soldat ägespikom: „lf givolöv obe könädi largentik, ob oläkob 
oni!” 

Smitan ätuvom könädi largentik in pok oka, ägivom oni ome, ed 


= fövot su pad 99 

PÜKS ІМ ТОСОУАМ 
(Еа hiel Robert Pontnau) 


Ven dalogoy vödabuki, logoy suviküno, das pük Togovänanas 
binon Fransänapük. Ab jenöfo binos mödo komplitikum. 


Reiganef e nivers gebons fümiko Fransänapüki. Binon pük 
cifik in juls. In süts logoy ti ai reklamis Fransänapüko, pläamūü 
sulüd läna, kö kanoy logön reklamis anik id in el Evepük. Ab 
tävölo vegü Togovän konstatoy vifiko, das lif aldelik jenon me 
Frikopapüùks. 


Fransänapük binon pük calöfik läna, e Togovän dalabon pükis 
netik tel: püki bal netik in sulüd, sevabo: el Evepük, e püki bal 
netik in nolüd, sevabo: el Kabyepük. 


Püks bofik at ninädons te padi lafik in delagased balik läna. 


Jenöfo liloy dialegis mödik. Püks bofik binons püks vögädik. 
Frikopamens buükons ad gebön Frikopapükis. 


El Evepük paspikon noe in Togovän, abi in Ganayän ed in 
Beninän. Dalabon literati lekanik. Leduton lü el Kwa-pükagrup. 


El Kabyepük no paspikon somödo, ab binon too suemovik tefü 
püks votik se pükagrup ot, sevabo: el „Теп”-рӣк, el „Loso”-pük e 
püks anik. Leduton lü el Gur-pükagrup. Pükagrup at labon 
subsatakladis mäl, kelis memosevoy тейй finot vöda. Noam 
värbik jenon me lunükam silaba balid värba. 


Juls no tidons mödo me püks netik, bi mon ad atos defon. 
Dabinons dabükots anik, pato in el Evepük, e pato in Ganayän. 
Ab buks relik mödükumons in Frikopapüks valik. Lesedäbs 
ledino jäfikons me pūks at. 


Too binon blesir gretik ad lärnön pükis at, e ad lilön fredi 
lomänaspikanas ven foginan gebon püki onas. 


Nitedälons-li Vietikans tefü Frikopamens, te dat fanonsös lanis 
onsik? 

FALOK ЕТЕРІК 


Falok pleidik, honed deidik 
Äseadon su jot zara reigik. 
Ekö liev vifon da feled nen fon 
E falok mofliton mö vif leigik. 


Lievi deidon, fliti geidon 

Falok jafäbi zare ya loföli, 

Ab soafom nu zar, monitom za tumlar 
Ad tuvön vati, klifao toföli. 


E bovüli vata, jafoti nata 
Löädom lü lips, vati pevälon. 
Ab falok su jot, disino nen dot 
Vati se bovül sui glun efälon! 


E naeds nog kils, vils ta vils, 
Falok esturon vati ledesirik. 
Zar perom sufädi, äsi cädi, 
Sumom faloki e ko näm fe virik 
Deiflapom oni ta klif miserik! 


Tän soldats zara, ekömöls mö milats 
Ävokoms ome: „No drinolös vati!” 
Neflen ko venen, bitölo nen fen 
Vilom ole deada lebati! 


Е vöds zara gliföl, deada fe köl: 
„O falok fiedik! Esavol obi 

Kilna de lekäf, e jenöfo as bläf 
Nen kesenäl edeidob oli! 


МҮУҮМҮҮҮҮҮҮҮҮҮҮҮ Үү 
VÖDS SAPIK 


Flen gudik pardom flenis okik 

GRAMATAGUL 


Labob dotis tefü geb elas „tü” ed „ün” Küpedob gebi präpodas bofik 
at, kels jinons sinifön otosi. Vilob sevön, va dabinon nom tefü geb 
onas. Kofudob vemo in tef at! 





In Vödabuk yela 1929 fa hiel Arie de Jong, präpods „tü” ed „ün” 
pagebons anikna kobo ad sinifön otosi. Samo: 


tü/ün del balid; tü/ün kritid; tü/ün göd; tü/ün soar; tü/ün sudel 
Nom gudik in tef at no dabinon. Ab buükob nomi fiedabik ven gebob 
Volapüki. Sekü atos, nom tefü geb präpodas „tü” ed „ün” binon nom 
sököl:- 


1. Ven tefos timi fümik, geboy präpodi „tü” 
2. Ven tefos timi nefümik, geboy präpodi „ün” 


Seko penoy: 

tü del balid; tü kritid; tü göd; tü soar; tü sudel 

bi tims at binons fümiks. 

Tefü präpod „ün” - ven tim binon nefümik, samo: 

ün del seimik; ün vönäd; ün pasetüp; ün yels büikum 

kö tim fümik no dabinon, seko geboy präpodi „ün.” 

Penetolös, берб! i gebi vöda „tüi,” kel sinifon „za” tefü düps е bäldot, 
samo: йі айр kilid (= по sevoy, va binos düp kilid u minuts deg bü 
айр kilid, u minuts deg pos düp kilid). 1,„bäldotom tüi yels luldeg” 
(= ba labomöv yelis foldeg u yelis mäldeg - no fümoy!) 


E sümo, уба „йпй” sinifon „dulü.” Samo: Ologob oli ünü vig bal 
(= Ologob oli u mudel, u tudel, u vedel, e r). 

LIF FLADA 
(Fövot konota fa hiel Hans Christian Anderson) 





Del gretik äkömon fino. Vinitedan äsumom fladi ed 
äselom oni hipule smalik, kel äseitom moni sui dünetatab. 
Kitazöt pägivon ome e pul äpolom fladi kälöfiküno lomio. 


Pul at älabom fädiko söri bäldikum labü logs braunik; 
äsmililof ai, ab älüsmililof pato lü melan yunik, kel ästudom 
in kadäm marenik. Tü vig epasetöl, ven ivedom stiran telid, 
isäkom jipuli smalik ad matikön ko om, e tü del, ven ikömon 
flad se kav, äzelons matirajani okas. 








Äjenon pignig. Jipul smalik iseitof valikosi in bäset 
gretik: häm, fromad, sosits, bör gudikün äsi bod flifik e 
biskuts. I flad äseaton in bäset, е klüliko ädabinons і boveds 
e värets, e neifs e foks, igo särväts, bi jipul smalik ävilof 
mekön magädi gudik. 


No fagik de top, kö älödons, äbinon fot; äbeivabons bei fot at in vab 
maifik: mot, fat, yunans tel е раг flenas yunik. Ävälons topi maifik jönik ed 
äseidom okis su yeb us. 


Fat äsumom fladi, äbreikom snili, ätirom koegabuoni se flad me 
koegitiret, ed äfulükom väretis. Ekö timül gretik lifü flad: alikan älöükon 
väreti oka, du fat äbenovipom päri yunik pötü matirajan. 


Logods fredik kion! Äbinos gudik ad logön vini in värets, kels 
änidons in lit sola stralöl da fot. 


„Gudö! Vob ola pefidunon,” äsagom melan flade vagik, ed äjedom 
oni love jot. 


Lügiküno flad äfliton da lut ed äfalon, stunidot stunidotas, ini bluk mu 
smalik, kel äflumon da fot. Flad äfloton fasiliko su vefils sofik - äfloton ed 
ästebedon. 

Nilo äseadoms hipuls smalik tel su jol bluka nabik. 
Päpäskaroms. Sosus ilogoms fladi, ätiroms oni se vat ed 
äpoloms oni lomio. 


Motül äneodof fladi nulik, bi blod bäldikün ämogolom 
melio ed ämutom kesumön fladi medina : konyak sa pits kodü 
stomagadols. Äjenädos fädo, das melan yunik at äbinom su 
naf ot as stiran telid obsik. 


Naf ämosailon tü zädel sököl. No mutoy glömön, das 
atos äjenädos bü yels mödik. Naf vo äbinon naf gretik ed o! 
vio jönik älogoton sailölo vifo da vat! 


Alan älediton de röletans e flens; äbinons smils e 
drens, e naf änepubon pianiko love horit. 


Täv äprimon plöpo. Vien äbinon gönik, e pos muls 
anik naf äbinon milats liölas de lomän. E flad-li? Nu, no 
äkanon logön mödikosi, bi ästanon in top dagik. Konyak (sa 
pits) äbinon gutagik e päfidrinon, stomagadol u no, e bi flad ai 
fruton, nek ämojedon oni. 


Ab ün del jeikik seimik, tep ärupädon süpo; vero 
äbinon letep. Sails pädasleitons, maats ätrovons, stiragub 
ädebreikon, e savabots pätroivons ini dilils. Levefs äjedons 
okis love däks e lodaspad nafa äbinon fulü vat. Fin änilikon. 


Mu neläbiko stiran telid obsik älogom fädo fladi, 
арепот su dil papüra „adyö!” rajanimatane oka, äjoikom oni 
ini flad ed ämojedom fladili loveboidio. Pos minuts anik naf 
it ästuron ed äsadon. 


Flad äfloton su vat, su vefs nidöl. Ge e mo äfloton ko 
vien, ko bän e flud taida. Flad äspelon leziliko, das ek ötuvon 

oki. Ästebedon аі... 


Ed ün del seimik mel äjedon oni sui jol foginik. Jol 
äbinon jönik, sofik, e flad no päbreikon. Suno älükömom 
man; ätuvom fladi, älogom dili papüra, ed ägegolom lomio ko 
оп. Ämaifükom fladi, ab liedo по äsevom püki peneda. 
Äjonom penedi mödikanes, ab neplöpo. 


Poso flad älifädon lifi lügik. Dü yels mödik ästanon su 
cimamulür in bür tuvana; täno dil papüra pämojedon. Dü 
yels mödik äblibon in ramar ko cans nejerik votik, fino in kav. 
Ed atos idulos dü yels teldeg - yels lunik teldeg. 


Täno, süpo, mödikos äjenos tefü flad. Fino äkömon lü 
bür grenitedana. Atan äfulükom fladi me gren ed äsedom 
oni, äs most nen völad, läne votik, e sosus ilükömon lü län et, 
äsevon, das äbinon län lönik, ed älielon spikön püki oka. 


Mödikos äjenos us, e yels äpasetikons. Ab flad obsik 
äbinon nämik. Ün del seimik äjenos zäl dissilik us, ed 
äblinoy oni se disnufaspad, kö ibinon jünu, äveadoy kandeli 
ini flad, ed äpladoy oni flanü flads votik in kedet lunik. 
Ädabinons us mens mödik, id äkömof jipul smalik pigniga, kö 
on ibinon vinaflad. Ab no nog äbinof matan, ed älifof ko tiks 
oka in pasetüp. 


Täno äkömom gadan; äklinükom fladi, ed äbinon soäs 
ün dels büik, ven äfulon me vin, ab anu zälinoganükan 
ägivom oni bälunivaibane. Äfliton ini lut, i bälunivaiban, i 
ketävans ädrinons väreti fulik, e ko yö! lanälik äjedons fladi 
se bälunabäset. 


Äfalon sui nuf domila in harat pöfik. Dilils gläta 
ärolons ve süt. Ab särvigil flada ädebreikon in dil þal, e läd 

bäldik, kel älödof us, älasumof oni, äpolof oni, donadil löpo, 
ko koegabuon in bödacek as driniär pro kanair oka. 


Neai äsevof, das äbinon särvigil flada ей 








so 
so 


TÜ KRITID. .. 


Göliko tü göd dela degkilid dekula, jiel „Lucia” kömof; jipul, 
labü herem lunik, blonik, kel padekon me linumastof, kobü järp* 
redik e ko kandel su kap. Po of kömons stimavomül e hipuls; jipuls 
me linumastof vietik peklotöl e nidüladek in herem, äsi hipuls me 
jits vietik peklotöl, labü häts lunik tipik e stels goldik su kap. 


Kanitons eli „Lucia-kanit” benosevädik. Ini loms kömof el 
„Lucia,” galükof fatüli, kel cedidom ad slipön! Та soar, el „Lucia” 
lofof glutavini lepitik (= Svedänapüko : glögg). 


Ma kaled vönik, neit dela degkilid dekula binon neit 
lunikum yela. Id äbinon zäladel jisaludana Litaliyänik nemü : 
„Lucia.” In Litaliyän töbo zälizeloy jisaludani at ed el „Lucia” 
Svedänik labof nemömikosi kobädik ko jisaludan Litaliyänik. 


Мет : „Lucia” dekömon de уба latinik „lux,” kel sinifon liti, 
ed in Svedän zälizeloy eli „Lucia” as jireg lita, sūmbol spela, das lit 
ogekömon lü län pos dag lunik nifüpa. 


Do izälizeloy eli „Lucia” in tops semik іп Vesüda-Svedän jü 
yels balmil veltum, te ünü yels balmil zültum ezälizeloy eli „Lucia” 
valemo da Svedän. 


Anu dunoy atosi tio in loms, juls e klubs valöpo, in 
malädanöps ed in takädaloms pro bäldikans, e zif alik labon eli 
„Глсіа” lönik. 


Qjärp = sash, large ceinture à noeud; Schärpe; fajín; cintura) 





SON DIGIK SVEDÄNA 


Svedän labon datuvanis e nolavanis, kels esevädükons läni at 
da vol lölik. 


Datuvots hiela Alfred Nobel, kela veütikün äbinon dinamit, 
äliegükon omi levemo. 


El Nobel pämotom in zif Stockholm de pals Svedänik. Рӧ 
bäldot lifayelas zül, äfeatävom ko famül oka lü zif St. Petersburg, 
kel äbinon cifazif Rusäna tü tim et. 


Poso älödom in läns anik, ab ai älecedom oki as sifan vola. 
Neai äklemom netäti Svedänik, ed ätästumom in zif Paris tü yel 
1895 medü Svedänapük. 


Dil gretikün liega ätästumom ad Fünod; fieni de Іетеѕеа 
Fünoda at ävilom dilodön ini dils leigik lul аа premön шапе, kel 
ibenodistükon oki mödiküno tefü literat, füsüdav, kiemav, sanav е 
konömav. 


El Nobel id äbinom fünan püdiprema. Atos jinos ba bisarik, bi 
dinamit pegebon mödo in komips, ab el Nobel ävilom püdi su tal. 


Gönäd püdiprema jenon in Norgän, ab gönäd premas votik 
jenon in zif Stockholm tü del degid dekula yela alik komü pär 
regik. 

оооооооооооооо 


DÖ FIDÄDS DIFIK 


Hipul, kel fidom te podis, Flen oba no plidom gaduti; 
Sagom: „Dabinons ga trodis!” E matan no plidof ga guti 
Bi fövom ga biti, Pötetilas loetik. 
No labom pötiti, Ekö säkäda fe kik! 


E hipul no sufom ga dodis! Fifidons pötetis, gaduti! 

акірот ѕаѓаѓегі nilü mud soldata. 
Sumölo könädi, soldat äläkom oni, ed ämorönom vifiko. 


E FINO, COG DE HIEL JOHN REDGWELL: 





Ven logob vödemi Volapükik, ѕепор alna desiri аа remön poszibi : 
„Müller!” 


ыгы O O C O O O O T E S 

BÖDS - FLENS VOIK 
Fa hiel John Redgwell) 


Sagoy, das flen gudikün mana binon dog. No baicedob. Cedü ob, 
flens gudikün menas binons böds. Geboy notodoti „Bödabreinan” ad 
sinifön diotani. Јепӧѓо böds vo по binons diotafs! Kanon-li-la diotaf, 
samo, flitön de Frikop lü Linglän nen kompad? 


Böds memosevons menis, kels givons ones nulüdoti. Ven jüpoy in 
gad florüpo redablöts kömons ad sukön tailavumis е näsäkis. Nifüpo 
böds valasotik kömons ini gads menas, kels lägons nötis in bims oksik и 
jedons bodabrekülis sui yeb. Binos ai blesir gretik ad lülogön onis, 
sevölo, das eyufoy onis. 


Ven älödob in dom labü gad, merul äpubon ti alna ven ästepob ini 
gad. Äjinon sagön: „Ojüpol-li pro ob, ud ogivol-li obe bodabrekülis? 
Pos dead fata obik, ämutob fealotädön ini lödatead. Äsenob vemo defi 
merula - flenül obik. 


Kodü atos ädagetob vefapapagili nemü „Веашу” (Jönikül). 
Vefapapagil at äbinom flen vemo gudik dü yels jöl, ed äbinob vemo 
glumälik ven ädeadom. Ven jiflen oba — jimatan anuik oba - äkömof 
balidna lü lödatead obik, „Beauty” sunädo ävedom i flenül ofa. ,„Beauty” 
ädeadom ünü yel 1987. Sis tim et ai elabobs vefapapagilis. 

Ünü yels 1990-id älabobs vefapapagilis kil, kelas nems äbinons : 
„Plum-Pudding,” „Apple-Pie” e „Bluey.” („Plum-Pudding” binon poszib, 
kel ninädon flukis pesigüköl; „Apple-Pie” binon „Podabastet” e „Bluey” 
binon „Blövikül”). Hiel „Plum-Pudding” (и brefiko : „Plummy”) älifom dü 
yels deg kil! 


Bo esmililol demü nems omas. Klu, ekö nems vefapapagilas anuik 
obas: „Сһееѕесаке,” („Fromadakek kokotik) е „Teacake,” 
(„Bodakek”), kel labom stenis su cüg oka, kels logodons äs bäls pesigüköl 
in bodakek! 


Ven klinükob ceki vefapapagilas, jedob sidajalis ini yad, Ы binons sids 
vü ons. Ріјипѕ e spärs kömons ini yad ad fidön onis. Dü muls nifüpik, 
mevs seadons su nufs domas visoik. Jedob bodabrekülis sui yeb fo 
lödatead obsik pro ons. Mevs at memosevons obi, e sevons, das 
nulüdob onis. Ven segolob se lödatead, züflitons sus kap obik 
luvokädölo äsif ad sagön: „Labol-li nulüdoti pro obs?” Gespikob ones, 
sagölo: „Onulüdob olis ven ogekömob de 2”. Үе egekömölo de zif, 
büä nulüdob mevis, glidob vefapapagilis obsik. Gesag omas binädon me 
yäl fredik kobü tov flitämas omsik. Böds vo binons flens gudik! 


O reidans löfik, ven ologos redablötis su kritidakads, no glömolsös ad 
nulüdön bödis, bi binons flens obsik! 


ММММ ү 
МОВ SPODÖN ~ ҮОГАРОКО! 





Flen nulik Volapüka, kel elautom lartügi pro gasedil obas – vilom 
spodön Volapüko ad lärnön plu dub geb mödikum püka. Ladet 
oma binon: 


Robert Pontnau, 

6 rue du Ségala, 

F-31180 – CASTELMAUROU, 
Fransän. 


1 dalabom ladeti bevüresodik, sevabo: naupontr@aol.com 


